हे "वसो स्वेन तेजसा सर्वस्याच्छादयितर्वसुमन् वा प्रशस्य वा अग्ने "त्वम् "उषउषः सर्वस्या एवोषसः "अग्रं पूर्वम् "एषि प्राप्नोषि । अपि च "यमयोः युग्मयोः परस्परमवियुक्तयोरहोरात्रयोः "विभावा दीप्तिमान् "अभवः भवसि । "तन्वे "स्वायै आत्मीयाच्छरीरात् "मित्रम् आदित्यं "जनयन् उत्पादयन् "सप्त "पदानि सप्तसंख्याकानि धिष्ण्यादिस्थानानि "ऋताय यज्ञार्थं "दधिषे धारयसि ।।
तैत्तिरीयारण्यके ६.३.१ नवर्चस्य यमसूक्तस्य उल्लेखः एवंप्रकारेण अस्ति । आग्निवेश्यगृहसूत्रे ३.६.१ अपि अस्य उल्लेखः अस्ति।
